Han startet yrkeskarrieren som turnuslege i Arendal. Deretter var han distriktslege på Vestlandet i en del år før han ble sykehjemslege i Oslo. Fra 1981 til 1987 arbeidet han ved ulike alders­ og voksenpsykiatriske avdelinger på Ullevål, Gaustad og Dike­mark sykehus. I 1990 var han med å starte den første hukommelsesklinikken i Norge og hadde i årene fra 1991 til 1997 en 60 prosent stilling ved Hukommelsesklinikken på Ullevål sykehus. I tidsrommet 1992–1996 ledet han et statlig utviklingsprogram om alderspsykiatri og i 1997 ble han faglig koordinator ved . I 1994 ble han professor i alderspsykiatri (som den første i Norge) og seksjonsoverlege ved geriatrisk avdeling, Ullevål universitetssykehus.